paragraph_text: Broj necarinskih mjera je izuzetno veliki, te se njihov broj vremenom ne umanjuje, no naprotiv. Premda je bilo pokušaja njihovog klasificiranja, još nema univerzalnog definiranja. Određene mjere su podvrgnute međunarodnim pravilima, kao što su kvantitativne restrikcije, uvozne dozvole, dragovoljna ograničenja izvoza i prelevmani, za koje je već u Urugvajskoj rundi dogovoreno da se izraze u vidu carinskog ekvivalenta. Sporazumi Svjetske trgovinske organizacije o sanitarnim i fitosanitarnim mjerama, tehničkim barijerama u trgovini, carinskom vrednovanju, pravilima o porijeklu i postupcima izdavanja uvoznih dozvola, reguliraju pojedine od navedenih mjera.